મારી પાસે આવતી કુલ રાશિનાં ૫૦ % રાશિ વૈશાલીના રાજ્યના કોષમાં જમા કરાવીશ અને તેનો ઉપયોગ વૈશાલીને ઉન્નત કરવામાં, સમૃદ્ધ કરવામાં થશે, ૨૫ % રાશિમાંથી વૈશાલીના ગરીબ, અસહાય લોકો, ગણિકાઓ અને તેમના પરિવારના આરોગ્ય અને અભ્યાસ માટે તથા સમાજને સ્વસ્થ કરવા માટે તથા તેમને થાળે પાડવા માટે અલગ ભંડોળ ઊભું કરવામાં આવશે, ૧૫ % રાશિ લિચ્છવીઓને આંતરરાષ્ટ્રીય સ્તરે ખેલકૂદ, મનોરંજન, યુદ્ધ કૌશલ વિકસાવવા, નવા આયુધો વિકસાવવા, વૈજ્ઞાનિક શોધો કરવા માટે, ઉત્તમ નસલના અશ્વો અને અશ્વપતિ માટે, ગજરાજ અને તેના મહાવતો માટે, સુથાર, લુહાર, સોની, ઝવેરી, અન્નદાતા કૃષિકારો માટે અને અન્ય કૌશલ્યના વિકાસ અર્થે ઉપયોગમાં લેવામાં આવશે.